Mahahanap mo rin iyon. Baka nailagay mo lang sa kung saan.
At tandaan mo, hindi ang kuwaderno ang nakahanap sa Avatar.
Ikaw.
Nagamit mo nga iyon sa pagtala ng mga naiisip mo,
pero ang pagpupursigi mo ang nagdala sa iyo sa Avatar.
Tumakas siya!
Ang pinakadakilang mandirigma!
- Duwag siya! - Hindi ako sigurado riyan.
Pero malinaw na hindi siya ang Avatar na inaasahan mo o ng kahit sino.
Malalaman natin pag nahanap natin siya. At mahahanap ko siya.
Ako pa rin ang tagapagmana. Siguro may halaga pa iyon.
- Kahit dito sa bulok na sulok ng mundo. - Tama.
At sa pagkakataong ito, may lamang pa nga tayo
dahil nandito tayo sa mas tahimilk na bahagi ng mundo.
Ilang lugar ba ang maaaring pagtaguan ng Avatar?
Ilang oras lang mula rito ang Isla ni Kyoshi.
Ayon dito, si Avatar Kyoshi ang pinakamabagsik na mandirigma,
at master siya ng Anyong Avatar.
Baka may makatulong sa dambana niya sa pagpigil ng lakas ko bago...
Bago ka makapatay?
Bago mangyari ulit iyon.
- Umuwi na tayo. - Ano?
Tapos na tayo. Sinagip natin siya sa mga Firebender.
Umuwi na tayo. Ang tungkulin ko...
Sabi ni Ama, tungkulin nating protektahan ang nayon.
Kaya nila ang mga sarili nila.
Ililigtas nga natin ang Wolf Cove pero di ang mundo?
Katara, naririnig mo ba ang sarili mo? Iligtas ang mundo.
- Tayo. - Bakit hindi?
May pag-asa lang ang mundo kung nandiyan si Aang.
At tama ka.
May tungkulin tayo, ang protektahan ang Avatar.
Protektahan siya?
Ang dahilan kung bakit muntik na tayong liparin at malaglag sa bundok?
Higit pa ito sa pagtulong kay Aang.
Mula nang nakilala natin siya, maraming nagbago sa buhay ko.
Dati, ni didal hindi ko mapuno ng tubig.
Ngayon, tingnan mo ang kaya ko!
At isang araw pa lang ha!
Tumingin ka sa paligid.
Tingnan mo kung nasaan tayo.
Hindi ko alam sa iyo, pero ayaw ko nang bumalik.
Katara, may mali sa bag mo.
Hoy!
Pagkain namin iyan.
Ano iyan?
Lemur na may pakpak!
Marami silang palipad-lipad dati.
Ano ito?
Mahal kong Katara.
Ilang henerasyon nang ipinagpasapasahan
ng mga Waterbender ng ating tribo ang kalatas na ito.
Narito ang lahat ng dapat mong malaman para simulan ang pag-aaral mo ng bending.
Hindi mo alam kung gaano kahirap na itago ito sa iyo.
Pero dahil tinutugis ng Fire Nation ang mga bender,
magiging masyadong mapanganib kung nasa kamay mo ito.
Pero ngayong lumabas ka na sa mundo, dapat mong kunin ang para sa iyo.
Isa kang Waterbender.
Ganoon ka na noon pa man, at hindi na magbabago iyon.
Wag mong kakalimutan iyan.
Nakikita mo? Hindi ito mangyayari kung hindi tayo umalis sa atin.
Sige. Pupunta tayo sa Isla ni Kyoshi. Titingnan natin.
Aang, handa ka nang umalis?
May kailangan muna akong gawin.
Buong buhay ko, nandito ka para sa akin...
pero hindi mo ako naasahan.
Paalam na, Gyatso.
Patawarin mo ako.
MGA MANDIRIGMA
Gusto mong sumama, Momo?
Momo?
Oo.
Mukha siyang Momo, di ba?
- Parang ikaw, mukhang Sokka. - Tama nga naman.
Pustahan, lasang manok ka.
Zuko, subukan mo ito. May...
- Ano ito? - Itlog ng quailpole.
Itlog ng quailpole. Nagbibigay ng...
Sigla?
Sigla!
Ano ang ginagawa natin dito, Tiyo?
Nandito sa daungan ang punong-himpilan ng kumander ng Fire Nation sa rehiyon.
Sentro ito ng lokal na impormasyon.
Kapag may nangyaring kakaiba sa paligid,
ipinapaalam dito.
Nababaliw na ba kayo?
Tatanungin mo ang kumander ng Fire Nation kung nakita nila ang Avatar?
Pag kumalat iyon, hahanapin siya ng lahat. Maaaring mawala sa akin ang lahat.
Kumalma ka, Prinsipe Zuko.
Dapat mong matutunan kung paano makuha ang gusto mo
nang di ibinubunyag ang mga totoo mong layunin.
Piliin mo ang mga salita mo, unawain mo ang iba.
Pero higit sa lahat, dapat mayroon kang...
biko!
Tiyo, wala na tayong oras para diyan.
Ayan na siya. Ang nakakatakot na higanteng babae.
Tingnan ninyo, o.
Sokka, basta ka na lang papasok diyan?
Aang!
- Sokka! - Ano? Ano ang nangyayari?
- Mag-ingat ka! - Hoy!
Sagradong lugar itong pinapasok mo.
Tama na! Nagkakamali kayo. Siya ang Avatar!
Kalokohan. Dapat may mga pahiwatig kung siya nga ang Avatar.
Iyan na siguro.
Matagal na kaming walang bisita, at may magandang dahilan.
Sa loob ng isang daang taon,
nakaligtas ang Isla ni Kyoshi sa mga pinsala ng digmaan
dahil hindi kami nangingialam.
Inaasahan namin na ganoon din ang mga tagalabas.
Hindi po kami nandito para manggulo.
Gusto ko lang na makilala pa si Avatar Kyoshi.
Di ba ganoon ang layunin ng lugar ninyo? Panatilihing buhay ang alaala niya?
- Di po kami kaaway. - Maaari.
Pero paano ang mga susunod na bisita? Hindi maaaring may paboran kami.
Di lang kami kung sino-sino. Siya ang Avatar.
Iyon ang sinasabi mo, at ng pagtalbog ng liwanag sa rebulto.
Alam kong natatakot kayo.
Di ko alam ang naging buhay ninyo rito.
Sa totoo lang,
hindi ko alam kung paano namuhay ang ibang lugar.
Matagal akong nawala.
Pero sa amin,
nagtutulungan ang mga tao.
Alam kong hindi ako nabibilang dito.
Nararamdaman ko iyon nitong nakaraan.
Pero kung matutulungan ninyo ako,
kung matututo akong maging Avatar,
baka maibalik ko ang lugar na alam ko,
isang mundo kung saan mas masaya ang mga tao.
Ano ba ang masama kung magbabasa siya ng ilang mga libro?
- Di ito tungkol sa kanila. - Tungkol sa mga darating pa. Alam ko.
Pero kung siya ang Avatar, talaga bang tatalikuran natin siya?
Mabangis kang mandirigma.
- Pero malambot ang puso. - Ina.
Suki, masyado ka pang bata
para malamang marami rito sa mundo
ang magsasamantala sa kabutihan ng puso mo.
Hindi na ako bata. Hindi ko pa lang nakikita ang mundo.
Naaalala ko na ilang beses nakinabang si Kyoshi sa kabaitan ng iba.
At bilang Avatar,
naniwala siyang dapat tulungan ang mga hindi matulungan ang sarili nila.
Kaya tatanggapin ng ating nayon ang ating mga bisita
ng apatnapu't walong oras.
Naniniwala akong igagalang ninyo ang hangganan ng kabutihang-loob namin.
Oo. Alam ko kung bakit ayaw ninyong nandito kami.
Ganoon din ang gagawin ko.
Malaking responsibilidad ito, nasa kamay mo ang buhay ng mga tao.
Sineseryoso ko ang responsibilidad. Tagapangalaga ako ng nayon ko, kaya...
Ikaw?
Oo.
Tagapangalaga?
Paano mo napoprotektahan ang mga nasa inyo kung nandito ka?
Ano? Hindi.
Ibig kong sabihin, oo.
Wala nga ako mismo roon,
pero ganoon pa rin iyon.
Ano, kasi...
Kailangan ko munang iligtas ang mundo.
Katara, ano nga ulit?
Pinoprotektahan ko si Aang, kaya napoprotektahan ko rin ang nayon...
Uy!
Basta marami tayong pagkakatulad. Pareho tayong mandirigma, di ba?
Bago siya namatay,
nagsanay si Avatar Kyoshi ng piling puwersa na maging tulad niya.
Iyong mga poprotekta sa mga tirahan namin at sa pamumuhay namin.
Ang tradisyong iyon, pinagpasahan ng maraming henerasyon,
at ngayon, ako na ang poprotekta sa komunidad
at ang magtataguyod ang mga paniniwala ng Avatar.
Kaya hindi lang ako basta mandirigma.
Mandirigma ako ni Kyoshi.
Nasaan ang kumander mo?
Kailangan ko ang mga ulat ng pagmamatyag ninyo, ngayon din.
- Ano? - Mga mapa rin.
Mapang pandagat. Mas detalyado, mas mabuti.
At sino ka?
Prinsipe Zuko.
Isang karangalang tanggapin ang kamahalan
sa aming munting base.
- Ano ang kailangan ng prinsipe? - Sabi ko, kailangan ko...
Pagpasensiyahan mo na ang pamangkin ko.
Matagal na kami sa dagat,
kaya kinakalawang na na parang angkla ang asal namin.
Heneral Iroh, di mo kailangang humingi ng tawad,
at patawarin rin ninyo ang mga pagkukulang namin.
Wala kaming gaanong mahahalagang bisita rito.
Lalo na ang tanyag
na "Dragon ng Kanluran".
Sabi nga ng pamangkin ko,
naghahanap kami ng mga mapa at ulat ng mga pagmamatyag ninyo.
May sinusundan kaming mga tumatalong pating na pusit.
Pating na pusit?
Lumilikas sila ngayon.
Masarap ihawin iyon
nang may kaunting limon.
Ganoon ba?
Kahit anong maitutulong ko.
Kung makakapaghintay kayo hanggang umaga, mahahanap namin ang kailangan ninyo.
Napakabuti mo, Kumander...
Zhao. Kumander Zhao po.
Handang maglingkod.
Dapat may kuliling ka.
May pagkain sa bulwagan ng nayon.
Ang galing! Natural lang sa iyo.
Madadali pa lang kasi ang mga galaw.
Pero mas marami ka nang nagagawa, di ba?
Mabilis kang natuto.
Waterbender ka nga, Katara.
Dapat nagsasanay ka rin.
Dapat mahusay ang Avatar sa apat na elemento.
Saka na lang.
Di ko alam ang pakiramdam na kailangan mong iligtas ang mundo
pero di mo maiiwasan ang responsibilidad kahit di ka magsanay.
Alam ko.
Kay Gyatso lang kasi ako nagsanay dati.
Di pa ako nagsanay kasama ng iba.
Walang problema.
Sasamahan kita.
Nandito lang kami.
O kaya, ikaw na lang ang aasintahin ko.
Hindi lutong-bahay, pero hindi na masama.
Ulitin mo pa, uulamin kita.
Airbender ka ba talaga?
Aminin mo, madali siyang magustuhan ng mga tao.
Marunong siyang makisama, at kumuha ng loob ng mga tao, gaya kagabi.
Iyon ang totoong kapangyarihan niya. Pakikipag-ugnayan. Pag-uugnay ng mga tao.
Ganoon niya gagampanan ang pagiging Avatar.
Tama. Ayan na ang tagapagligtas ng mundo.
Ganito ba talaga ang pakiramdam ng may mga tao dito galing sa labas?
Hindi mo na naaalala ang kasagsagan ng digmaan sa paligid natin,
noong nabuhay tayo sa takot sa Fire Nation.
May dahilan kung bakit ilang taon nating naiwasan iyon.
"Naiwasan".
Marami tayong naiwasan dahil sa paraan ng pamumuhay natin.
Maaaring tama ka, pero naging ligtas pa rin tayo.
Pero hindi masaya.
Ang batang iyon, maaaring nakakaaliw siya,
pero hindi ibig sabihin na hindi siya mapanganib.
Banta siya.
Mas maaga silang lilisan ng mga kaibigan niya sa ating isla,
mas mabuti.
- Ang Avatar? - Opo.
- Sa tingin niya, nahanap niya ang Avatar? - Sabi ng tauhan niya.
Nakita raw sa isang maliit na nayon ng Water Tribe.
Nahuli siya ni Prinsipe Zuko, pero nakatakas.
Kung dito naghahanap ng impormasyon si Zuko, hindi pa iyon nakakalayo.
Alamin mo kung may mga kakaibang namataan nitong nakaraan,
kahit ano, kahit gaano kaliit.
- At bilisan mo. - Opo.
Seryoso? Kuliling. Pag-isipan mo.
Gawa ko ito.
Nakakatulong talaga sa pakikipaglaban at pangangaso at...
Pangangaso?
Oo, pangangaso. Oo.
Para sa mga tigreng balyena. Oo, mapanganib ang mga tigreng balyena.
Nakamamatay talaga ang mga tigreng balyena.
Tuturuan kita ng mga simpleng galaw
kung gusto mo.
Aba.
Ang galing, a.
Ano... ang galing noon.
Kaming mga mandirigma ng Water Tribe sa Timog,
mas kilala sa pagmamano-mano.
Ha, ngayon na?
Sige.
Tara.
Tama na!
Wala. Walang tungkol sa Anyong Avatar o sa kapangyarihan niya.
Walang makakatulong sa pagsasanay ko.
Paano ko malalaman kung paano ililigtas ang mundo?
Paano ko pipigilan ang Fire Nation na manakit pa ng iba?
Alam mo bang ulila siya?
Tumira siya sa kalye hanggang namasukan siya
sa pinakamayamang pamilya sa isla.
Tahimik siya, mabait.
Walang may alam na siya ang Avatar.
Oo, kaya paanong nagmula siya diyan...
at naging ganoon?
"Tanging hustisya ang magdadala ng kapayapaan."
Ayaw kong makipag-away, at takot akong makapanakit.
Sabi ng ibang bata sa amin,
masuwerte ako dahil di ako kailangang magsanay.
Pero kinailangan ko rin.
Di para palakasin ang mga kapangyarihan ko
kundi para kontrolin.
Patawad!
Wala silang sinabi...
pero nakita ko...
takot sila sa akin.
Katulad ninyo ni Sokka noong mag-Anyong Avatar ako.
Paano kung walang makakatulong sa akin dito?
Paano kung di ko makontrol ang kapangyarihan ko?
Ilang tao ang masasaktan ko?
Pero isipin mo ang mangyayari kung di mo susubukan.
Aang, hindi ka nag-iisa.
Ayon dito, ang lahat ng naging Avatar, pagsasaanyo ng dati mong buhay.
Hindi ka talaga nag-iisa. Nasa loob mo ang ibang mga Avatar.
Kung gusto mong may magturo sa iyo,
aalamin mo lang kung paano sila makakausap.
Wala rito sa loob ang mga sagot.
Nasa loob mo.
Ano iyon?
Ang barko ni Zhao.
Wala na.
Si Zhao?
Nabalitaan niyang may lumilipad na baka sa Isla ni Kyoshi. Maaga siyang naglayag.
Lumilipad na baka?
Alam na niya ang tungkol sa Avatar. Sa kung anong dahilan, nalaman niya.
Dapat maunahan natin siya.
Tindig.
Pugay.
Lumansag.
Kailangan ng mundo ang Avatar. Kailangan ka ng mundo, Aang.
Pero isipin mo ang mangyayari...
Takot ako sa kapangyarihan ko. Wala na silang lahat.
Noong kailangan ng mundo ang Avatar, nawala siya. Tumakas siya...
- Ayaw ko ng kapangyarihan. - Kaya magiging mahusay kang Avatar.
Avatar Kyoshi, tulungan mo ako.
Aang?
Aang!
Dumating ka rin.
Paumanhin. Hindi ko alam kung paano kita tatawagin.
Hindi ko alam na maaari kitang tawagin.
Marami kang hindi nalalaman.
- Wala na bang ibibilis ito? - Ito na ang pinakamabilis.
Lahat ng maaaring gawin, ginagawa na.
Tatlong taon kang naghintay.
Makakapaghintay ka pa nang kaunti.
Tatlong taon.
May mga panahong inakala kong hindi ko na mahahanap ang Avatar.
Pero parang mas malala ngayong alam kong nasa malapit siya.
Dahil may pag-asa na tayong makauwi.
Minsan, malupit ang pag-asa.
Malapit na po tayo sa Isla ni Kyoshi.
Sa tingin ko, nakukuha ko na...
Dapat gamitin mo ang lakas ng mga kalaban mo laban sa kanila.
Ibalik sa kanila ang puwersa nila.
Salamat, mahusay kang guro.
At mahusay kang estudyante.
Pero natulungan ka ng pagsasanay mo noon.
Bilang tagapagtanggol ng nayon mo.
Tama.
Tama, "tagapagtanggol."
Ang totoo, hindi gaanong kailangan ng tunay na mandirigma sa amin.
Sa tingin ko, tunay kang mandirigma.
Hindi tulad mo.
Di ka bender, pero ikaw ang pinakamabagsik na mandirigmang nakilala ko.
Kung hindi ka bender, dapat mas mahusay ka sa mga bender.
Hindi namin mababago ang mga bundok at masusunog ang mga gubat,
kaya lalaban tayo gamit ang mayroon tayo.
Hindi mahalaga ang kapangyarihang taglay,
kundi ang kagustuhan at hangarin.
Ang puso.
Ang totoo, naiinggit ako sa iyo.
Gusto kong malaman kung ano ang mundo sa labas,
pero wala akong lakas ng loob na umalis.
Iniisip ko kung ano ang matatagpuan ko.
Ngayon alam ko na.
- Ang kampana! - Naririnig mo rin?
- Tara na. - Bakit? May ano?
Hudyat iyon sa nayon. May paparating.
Aang, gising!
Aang, kailangan mo nang bumalik.
Nasaan ka na?
Maraming gagampanan ang Avatar.
Kailangan mong maging tagapangalaga, heneral, tagapamagitan, gabay.
Marami kang tungkulin,
at marami roon, nangangailangan ng walang kapantay na lakas.
Kaya kailangan kong maging mahusay sa lahat ng uri ng bending?
Para maging malakas?
Tama. At para tulungan kang makontrol ang pinakamalakas na kapangyarihan.
Ang Anyong Avatar ay kombinasyon ng mga dating ikaw
at taglay mo ang lakas nilang lahat.
Binibigyan ka ng Anyong Avatar ng lakas ng isang libong bender.
Nakita ko na iyon.
Mapanganib.
Kung hindi makokontrol, oo,
pero maaari rin itong maging sandata, at maililigtas nito ang buhay mo.
Huli na tayo. Di tayo makakaiwas sa mga tao ni Zhao.
Baka narating na niya ang nayon.
Sa Pai Sho, hindi laging maganda ang unang tira.
Ang pagkakilala sa kalaban, kung saan siya tutungo,
ang mas mahalaga kaysa sa bilis.
At kung may Avatar doon, maaaring may isa pa.
Napakaganda ng isla ninyo.
At masaya kami na dumating ka rito, Kumander.
Pero nagpasabi ka muna sana.
Hindi kami handa para sa mga bisita.
Nakakatawa. Iba ang narinig ko. Balita ko, may bisita kayo noong isang araw lang.
Nagkakamali kayo. Mas gusto naming mapag-isa.
Narinig ko nga.
Oo, narinig kong may kasaysayan ang Isla ni Kyoshi pagdating sa,
sabihin na natin,
kawalan ng papel,
kaya di kinailangang mangialam ng Fire Nation sa mga ginagawa ninyo.
Ayaw kong makitang magbago ang lahat dahil sa isang tagalabas.
Kumander, sa palagay ko,
kayo lang ng mga tao mo ang tagalabas dito.
Nakakadismaya iyang pananaw mo.
Maaari bang tingnan na lang namin?
Inasahan ko na iyan.
Dakpin sila, at hanapin ang Avatar!
Gusto mong malaman kung ano ang isang Avatar?
Di ko masasabi. Magkaiba ang bawat isa.
Hinuhubog tayo ng mga pangangailangan ng panahon natin.
Kaya ako mismo ang aalam?
Bahagi iyon ng paglalakbay.
Pero paano kung may masaktan ako?
At ilan na ba ang nasaktan dahil wala ka?
Takbuhan mo uli ang mga responsibilidad mo at mas maraming masasaktan!
Kung ikaw ang Avatar, dapat unahin mo ang mga tungkulin mo.
Kahit pa sa buhay mo!
Katulad mo rin ako noon.
Pero nakita ko kung ano ang nakataya,
at ipapakita ko ang mangyayari kapag nabigo ka.
May trahedyang naghihintay sa Hilaga, at kung wala kang gagawin,
isa na namang lahi ng mga bender ang mawawala, tulad ng mga Air Nomad.
Tinanong mo ako kung ano ang ibig sabihin na maging Avatar.
Ibig sabihin, dapat kang maging mandirigma.
Isang malakas at walang-awang mandirigma.
- Dumadami pa sila. - Di na natin sila kakayanin.
Nasaan ang kaibigan mo? Sabi mo, matutulungan niya kami.
Nasaan na ang Avatar?
Paano kung lumala ang lahat dahil sinunod kita?
Mangyayari nga iyon.
Lalala ang lagay ng mga bagay dahil nandito ka sa mundo.
Una, mas magpupursigi sa laban ang dalawang panig
dahil nagbalik na ang Avatar.
Ang pag-asa, laging may kapalit.
Ikaw. Dadaan ako kahit ano ang mangyari.
Kasalanan mo ang mangyayari sa iyo.
- Ano ang punto? - Gusto mong maging madali lahat?
Walang magiging madali.
Iwasan mo pa ang mga tungkulin mo,
di lang ang mundo ang di mo maililigtas kundi pati na itong isla.
Itong isla?
Mula saan?
Mula sa kapahamakan na dinala mo sa kanila.
Ang mga kaibigan ko.
Binalaan na kita!
Walang makakapigil sa akin!
Ginusto mong malaman ang kapangyarihan ng Avatar.
Ipapakita ko sa iyo ang magagawa nito.
Hindi maaari.
Atras.
Balik sa barko!
Aang!
Ayos lang ako.
Kasalanan ko ang lahat.
- Dinala ko sila rito. - Kaya umalis ka na.
- Ngayon na. - Di mabuting iwan na lang namin kayo.
Ang Avatar ang pakay nila, hindi kami.
Walang nawala rito na hindi mapapalitan,
at mas mahalaga ang ibinigay mo sa amin.
Dahilan para maniwala muli
sa nayon namin, sa mga sarili namin...
at sa Avatar.
Ang galing ng Avatar, a.
Makinig ka, gusto ko pa...
sanang makasama ka.
Alam ko.
Ako rin.
Salamat, Sokka.
Para saan?
Sa pagdala ng mundo sa akin.
Paalam!
Ibig sabihin, ayaw mo nang umuwi?
At kayo lang ang magsasaya?
Isa pa, dapat may tumulong sa bata. Mahihirapan siya.
Malinaw na hindi susuko si Zuko, at mapanganib siya.
Uy!
Ang galing ng pagtawag mo sa nakakatakot na babae.
Makikita pa ba natin siya?
Sabi ni Kyoshi, matatawag ko lang ang isang dating Avatar sa dambana nila.
- Ano pa raw? - Pumunta raw sa Water Tribe ng Hilaga.
May mangyayaring masama roon.
At ako lang ang makakapigil.
Sige, sa Hilaga.
Dapat makarating tayo bago makahabol ang mga Firebender.
Matuturuan ka ng pinakamagagaling na mga master ng waterbending doon.
Kaya huwag kang mag-alala. Di ka nag-iisa.
Nandito ako, si Katara, at itong lumilipad na bola ng balahibo.
Ano pa ba ang kailangan mo?
Talaga ba?
Dapat naisip ko na ito.
Tumugon lang ako sa mga ulat ng kaguluhan sa Kyoshi.
Hindi ko alam na nandoon ang Avatar. Kung mas maaga ninyong ibinahagi iyon,
hindi sana tayo nagkalituhan.
- Kalimutan na lang po natin ito. - Walang problema, Kumander.
Huwag mong ipagsabi.
Ang tungkol sa Avatar.
Sa atin lang dapat ito.
Siyempre naman po.
Naiintindihan ko na sensitibo ang impormasyong ito.
At kung papayagan ninyo ako, kung magtutulungan tayo,
doble ang magagamit nating puwersa sa paghahanap.
Siyempre, Kamahalan, kayo ang mamumuno sa lahat...
- Sandali, hindi... - Maganda iyan, Kumander.
Ikararangal namin ang pakikipagtulungan at katapatan mo.
Maniwala kayo, wala nang mas mahalaga pa sa akin
kaysa sa malaman kung kanino ako dapat maging tapat.
Para sa Dakilang Kataas-taasan, ang dakilang apoy ng mundo,
isa lamang akong hamak na alagad sa Katimugang Dagat.
Pero may mahalaga po akong balita sa inyo.
Maaaring ikagulat ninyo ang kaalamang ito
at matukso kayong ituring na sabi-sabi o kabaliwan,
pero itinitiyak ko po
na nasaksihan ko mismo ang mga kaganapang ito.
Kaya nga ay ipinaparating ko sa inyo itong nakakagulat kong balita
na maaaring magbago ng kapalaran ng Fire Nation.
Nagbalik na ang Avatar.
Nagsalin ng Subtitle: Marionne Dominique Mancol, J.M.B. Descalso